Data was extracted from:https://www.infomed.co.il/drugs/paracetamol-codeine-caffeinerokacet-rokacet-plus/

המומחים של
Info
med
מסבירים:
מידע כללי:
תרופות המכילות קודאין ישמשו רק לטיפול בכאב חריף, שמשכו קצר, בעוצמה בינונית בקרב מטופלים מעל גיל 12 שנים. טיפול כזה יינתן רק אם לא ניתן לטפל בכאב באמצעות משככי כאבים כגון
פרצטמול
, או איבופרופן.
השימוש בקודאין עשוי להגביר את הסיכון לדיכוי נשימתי, יכול לגרום להתמכרות (בשימוש מעל 3 ימים).
השימוש במשכך כאבים ל
כאב ראש
מעל 3 ימים עלול להחמיר את הכאבים.
יעיל לטיפול ב:
התרופה מיועדת לשיכוך כאבים, להקלה על
שיעול
ולהורדת חום המלווה בכאבים.
הנחיות חשובות:
התרופה אינה מומלצת לטיפול בשיעול ובצינון בילדים ובמתבגרים בגילאי 12-18 הסובלים מבעיות נשימה.
אין להשתמש בתרופה זו לעיתים קרובות או לתקופה ממושכת, יותר מ-3 ימים ברצף, אלא לאחר התייעצות עם רופא.
מתי אסור להשתמש בתרופה:
• במקרה רגישות,
אלרגיה
, לחומרים הפעילים, למשככי כאבים אופיואידיים אחרים או למרכיבי התרופה האחרים.
• בהריון או בהנקה.
• במקרה של שימוש נוסף בתרופות המכילות פרצטמול וקודאין.
• במתבגרים מעל גיל 12 ומתחת לגיל 18 לאחר ניתוח להסרת שקדים או אדנואידים עקב דום נשימה חסימתי בשינה.
• באוכלוסיה המפרקת בקצב מהיר מהרגיל את הקודאין למורפין.
• במצבי דיכוי נשימתי או עצירות כרונית.
פרמקוקינטיקה:
קודאין עובר מטבוליזם בכבד, הופך בחלקו למטבוליט הפעיל מורפין. מופרש באמצעות הכליה. לקפאין תגובה מהירה, הוא נספג היטב ומתפזר היטב ברקמות. עובר מטבוליזם בכבד, מופרש באמצעות הכליה. פרצטמול עובר מטבוליזם בעיקר בכבד. אחוז קטן ממנו יופרש ע"י הכליה כלא מצומד, חלק יופרש ע"י המרה.
דגשים למשתמש
• שימוש במשך יותר מ-3 ימים ברצף עלול לגרום לתלות! אין להשתמש יותר מ-3 ימים ברציפות.
•
התרופה הינה בעלת פוטנציאל לשימוש לרעה ולמינון יתר- נדרשת תשומת לב! נטילת מנות גדולות יותר של אופיואידים כמו קודאין, או בתדירות גבוהה יותר, עלולה להעלות את הסיכון להתמכרות ולשימוש לרעה, העלולים להוביל למנת יתר ואף למוות.
• נטילת תרופה זו עם תרופות המדכאות מערכת עצבים מרכזית, כולל סמים או אלכוהול עלולה לגרום לתחושת ישנוניות עמוקה, קשיי נשימה, דיכוי נשימתי, תרדמת ומוות.
• יש לעבור באיטיות ממצב שכיבה או ישיבה לעמידה.
• קודאין הופך למורפין בכבד ע"י אנזים. המורפין הוא בעל ההשפעה משככת הכאבים. קיימת שונות בין האנשים בפעילות האנזים, ולכן ייתכנו השפעות שונות. תיתכן השפעת שיכוך כאב לא מספקת, או אצל אחרים, תיתכן סבירות גבוהה יותר לסבול מתופעות לוואי חמורות. יש לשים לב לתופעות הלוואי הבאות, להפסיק טיפול ולפנות לעזרה רפואית מידית: נשימה איטית או רדודה, בלבול, ישנוניות, אישונים קטנים, בחילות או הקאות, עצירות, חוסר תיאבון.
• עליה במינון יכולה לגרום לעלייה ברגישות לכאב (נדיר), ובמצב זה יש לפנות לרופא או הרוקח לגבי הטיפול.
צילום: Shutterstock
מידע על התרופה
אופן נטילת התרופה
קפליות, לבליעה עם הרבה מים.
תדירות וזמן נטילה
בהתאם להוראות רופא. אין להשתמש בתרופה זו לעיתים קרובות או לתקופה ממושכת, מעבר ל-3 ימים, אלא בהתייעצות עם רופא.
טווח המינון
בתרופת המרשם (רוקסט פלוס): המינון ואופן הטיפול יקבעו על ידי הרופא בלבד
.
המינון המקובל בדרך כלל הוא: קפליה אחת -  3 פעמים ביום
.
בכאבים חריפים: 2 קפליות – 3-4 פעמים ביום
.
אין לעבור על מינון של 8 קפליות במשך 24 שעות
.
מבוגרים- מרווחים של 4 שעות לפחות בין המנות
.
עבור מתבגרים- המינון מופחת, כמו גם נדרשים מרווחים של 6 שעות לפחות בין המנות.
בגילאי 12-15 שנים: אין לעבור על מינון של 4 קפליות במשך 24 שעות.
יש לעקוב אחר הוראות הרופא.
בתרופה שאינה לפי מרשם (רוקסט): המינון המקובל בדרך כלל הוא: קפליה אחת, 3-4 פעמים ביום
.
בכאבים חריפים: 2 קפליות, 3-4 פעמים ביום
.
אין לעבור על מינון של 8 קפליות במשך 24 שעות
.
מנה שנשכחה
אין ליטול מנה כפולה. יש לקחת המנה הבאה בזמן הרגיל ולהתייעץ עם הרופא.
הפסקת התרופה
תרופה זו מכילה קודאין ועלולה לגרום להתמכרות בשימוש העולה על 3 ימים. בהפסקת התרופה במצב זה, ייתכנו תופעות גמילה. יש לפנות לרופא.
מינון עודף
ייתכן נזק לכבד. דיכוי נשימתי. יש לפנות לרופא/חדר מיון ולהביא את אריזת התרופה. יש לעשות זאת גם בהרגשה כללית טובה מכיוון שכמות גדולה מדי של פרצטמול עלולה לגרום לנזק כבדי חמור באופן מושהה.
אחסון
מתחת ל-25 מעלות צלזיוס.
אזהרות
תזונה
אין לשתות כמויות גדולות של קפה, תה או קולה, או מוצרים אחרים המכילים קפאין. רמות גבוהות של קפאין עלולות לגרום לבעיות שינה, רעד ותחושת אי נוחות בחזה.
אלכוהול
שימוש בתרופה עם צריכת אלכוהול עלול להגביר השפעה מנמנמת של התרופה.
נהיגה
השימוש בתרופה זו עלול לפגום בערנות ולגרום לסחרחורת, ועל כן מחייב זהירות בנהיגה.
הריון
יש להתייעץ עם הרופא לפני נטילת תרופה זו.
אין ליטול בהיריון, בחשד להיריון, אלא לאחר ייעוץ בנושא, והחלטה של הרופא שהתועלת מהטיפול עולה על הסיכון לעובר. בנטילת התרופה במהלך היריון התינוק עלול לפתח תלות ולחוות תסמיני גמילה לאחר הלידה, ויתכן צורך בטיפול.
הנקה
אין להשתמש בתרופה ולהיניק. קודאין ומורפין עוברים לחלב אם וישפיעו על התינוק.
תינוקות וילדים
מיועדת לילדים ולמתבגרים מעל גיל 12 שנים. לא מומלץ למתבגרים עם בעיות נשימה. אין להשתמש במתבגרים או לאחר ניתוח הסרת שקדים או אדנואידים.
קשישים
ייתכן ויהיה צורך בהקטנת המינון.
ניתוח והרדמה כללית
יש לדווח למנתח או למרדים על נטילת תרופה זו.
דווח לרופא במקרה של
ליקוי בתפקוד הלב,כלי הדם, הכבד (כולל מחלת כבד אלכוהולית), הכליה, מערכת השתן, מערכת העיכול(כמו דלקות של המעי, חסימת מעיים, כיב פפטי).
ניתוח להסרת כיס מרה.
תת לחץ דם או תת פעילות של בלוטת התריס
פציעת ראש או לחץ תוך גולגולתי מוגבר, לאחרונה
אסתמה בשילוב רגישות לאספירין
תסמונת גילברט- צהבת משפחתית שאינה המוליטית
נטילת תרופות אחרות היכולות להשפיע על הכבד
חסר באנזים גלוקוז-6-פוספטאז דהידרוגנאז
אנמיה המוליטית
חסר בגלוטתיון
התייבשות
תזונה לקויה
משקל הנמוך מ-50 ק"ג
קשיש
התמכרות לחומרים אופיואידיים, אלכוהול, תרופות מרשם או סמים, גם בעבר.
תסמיני גמילה בעבר, בהפסקת שתיית אלכוהול, או בהפסקת נטילת תרופות/סמים
סיכון ממנת יתר
גבוה
סיכון מפיתוח תלות
גבוה
תופעות לוואי
עצירות
, ובנוסף, תופעות לוואי המחייבות הפסקת התרופה ופנייה לרופא.
פירוט בהמשך.
במקרה של תופעות לוואי הבאות יש להפסיק נטילת התרופה
:
• כאב בטן חמור, יובש בפה, בחילות והקאות.
• עברת לאחרונה ניתוח להסרת כיס מרה.
• עצבנות, סחרחורת, רגיזות, נמנום יתר או חוסר שקט.
•
תגובה אלרגית שעלולה להיות חמורה כגון פריחה בעור וגרד
,
לפעמים עם נפיחות בפה או בפנים או קוצר נשימה.
•
חבורות ללא סיבה או דימום
.
• קילוף או כיבים בפה, גרד או הזעה.
• בעיות בנשימה, במיוחד אם קרו לך בעבר בשימוש עם משככי כאבים אחרים כמו איבופרופן ואספירין.
• בחילות, קלקול קיבה, ירידה פתאומית במשקל, אובדן תיאבון וצבע צהוב בעור ובעיניים.
• שתן עכור או קושי במתן שתן.
• פרצטמול עלול לגרום במקרים נדירים להופעת מחלות עור חריפות שהסימנים שלהן יכולים להיות: אודם, פריחה, שלפוחיות, פגיעה עורית נרחבת.
נטילה נכונה של התרופה, סביר שלא תגרום להתמכרות, אך יש להכיר את סימניה.
סימני אזהרה להתמכרות: צורך ליטול את התרופה לתקופות ארוכות יותר, צורך ליטול מינונים גבוהים יותר מהמינונים המומלצים, בהפסקת התרופה, ההרגשה מאוד לא טובה, אך משתפרת בחידוש השימוש בתרופה.
פרטי תגובה עם תרופות אחרות
יש לעדכן רופא/ רוקח באשר לנטילת תרופות אחרות, כולל תרופות ללא מרשם ותוספי תזונה. בייחוד התרופות הבאות:
• תרופות המשפיעות על מערכת העצבים המרכזית. למשל: תרופות להרגעה, לשינה, לפרקינסון, לאפילפסיה, אלכוהול,
• תרופות נגד קרישת דם. למשל: ורפארין. ניתן ליטול מדי פעם את התרופה משככת הכאב, אך יש להתייעץ עם הרופא לפני נטילה קבועה, בגלל הסיכון לדימום.
• תרופות לטיפול בשיגדון (גאוט) וברמות מוגברות של חומצת שתן בדם (היפראוריצמיה)- כמו פרובנציד.
• פלוקלוקסצילין (אנטיביוטיקה)- בשל סיכון חמור לבעיית דם ונוזלים, המחייבת טיפול דחוף, ועלולה להתרחש במיוחד במקרה של פגיעה כלייתית חמורה, אלח דם (כאשר חיידקים ורעלנים נעים במחזור הדם ומובילים לפגיעה באיברים), תת-תזונה, אלכוהוליזם כרוני ואם משתמשים בפרצטמול במינונים היומיים המרביים.
• פרגבלין וגבפנטין- בשל סיכון מוגבר לדיכוי נשימתי.
• תרופות נגד דיכאון ממשפחת מעכבי MAO, שניטלו בשבועיים האחרונים וממשפחת טריציקליים.
• תרופות אחרות לטיפול בחום וכאבים. אין ליטול תרופות אחרות המכילות פרצטמול, קפאין או קודאין.
• דומפרידון או מטוקלופראמיד לבחילות או הקאות.
• כולסטיראמין להורדת רמות הכולסטרול בדם.
השפעת שימוש ממושך
התרופה אינה מיועדת בדרך כלל לשימוש ממושך שכן עלולה לגרום להתמכרות ולתלות.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא